b'\n_START_ARTICLE_\nTajski prekop\n_START_PARAGRAPH_\nTajski prekop, v preteklosti tudi prekop Kra ali prekop prek o\xc5\xbeine Kra, je predlagan prekop prek o\xc5\xbeine Kra na Tajskem, ki bi skraj\xc5\xa1al vodno pot ladij, podobno kot Panamski ali Sue\xc5\xa1ki prekop._NEWLINE_Prekop so predlagali \xc5\xbee leta 1677. Tajski kralj Narai Veliki je prosil francoskega in\xc5\xbeenirja de Lamara za preu\xc4\x8ditev mo\xc5\xbenosti prekopa, ki bi povezal mesto Songkhla z Maridom v dana\xc5\xa1njem Mjanmaru, vendar projekt s takratno tehnologijo ni bil izvedljiv. Leta 1793 je mlaj\xc5\xa1i brat kralja Rame I. ponovno predlagal prekop za voja\xc5\xa1ke ladje. V za\xc4\x8detku 19. stoletja se je za prekop zanimala Britanska vzhodnoindijska dru\xc5\xbeba. Ko je Burma leta 1863 postala britanska kolonija, so za\xc4\x8deli z geolo\xc5\xa1kimi raziskavami, vendar ni pri\xc5\xa1lo do gradnje. Leta 1897 sta se Tajska in Britanski imperij odlo\xc4\x8dila, da ne bo gradnje novega prekopa in bo tako singapursko pristani\xc5\xa1\xc4\x8de \xc5\xa1e naprej prevladovalo v regiji._NEWLINE_Dol\xc5\xbeina o\xc5\xbeine Kra na najo\xc5\xbeji to\xc4\x8dki je samo 44 kilometrov, vi\xc5\xa1ina hribovja v notranjosti je 75 metrov nad morsko gladino. Pri Panamskem prekopu je dol\xc5\xbeina 77 kilometrov, vi\xc5\xa1ina grebena Culebra v notranjosti pa 64 metrov, vendar so ga presekali, tako da se ladje dvigne na 26 metrov vi\xc5\xa1ine nad oceanom. Sue\xc5\xa1ki prekop je dolg 192 kilometrov dolg in je na nivoju morske gladine, tako da niso potrebne zapornice.'